armvectores/hy_wikipedia_2023 huggingface dataset:
Ուիսթլերի արվեստի տուն-թանգարան

Ուիսթլերի արվեստի տուն-թանգարան (անգլ.՝ Whistler House Museum of Art; WHMA), գեղարվեստական թանգարան, որը գտնվում է այն տանը, որտեղ 1834 թվականի հուլիսի 11-ին ծնվել է ամերիկացի նկարիչ Ջեյմս Էբբոտ Մաք-Նեյլ Ուիսթլերը։ Գտնվում է ԱՄՆ-ի Մասաչուսեթս նահանգի Լոուել քաղաքում։ Հասցեն՝ Ուորթեն փողոց, 243։ Թանգարանում ներկայացված են Ջեյմս Ուիսլերի աշխատանքները։


== Տան պատմություն ==
Տունը կառուցվել է 1823 թվականին Locks and Canals ընկերության կողմից՝ իրենց կառավարչի համար։ Մեխանիկ և գյուտարար Փոլ Մուդին տան առաջին բնակիչն էր։
1834 թվականին Ջորջ Ուիսթլերը, դառնալով գլխավոր ինժեներ, իր կնոջ՝ Աննա Մաթիլդա Մաք-Նեյլ Ուիսթլերի հետ բնակություն է հաստատել այդ տանը։ Նրանց որդին՝ Ջեյմս Ուիստլերը, ծնվել է այնտեղ 1834 թվականի հուլիսի 11-ին։
1837 թվականին այդ տուն է տեղափոխվել Ջեյմս Բ. Ֆրենսիսը, որը ստանձնել էր գլխավոր ինժեների պաշտոնը, իսկ Ուիսթլերները տեղափոխվել են Ռուսաստան։ Ջեյմս Ֆրենսիսն ու նրա կինը՝ Սառան, այստեղ վեց երեխա են մեծացրել ։
1907 թվականին տունը գնել է Lowell Art Association, Inc.-ը, և 1908 թվականին այն վերածվել է թանգարանի։


== Ցուցադրություն ==
Առաջին և երկրորդ հարկերում կա մշտական ցուցադրություն, որը ներառում է Ջեյմս Ուիստլերի փորագրանկարներին նվիրված մեկ սենյակ։ Նկարչի արվեստանոցը գտնվում է ձեղնահարկում։ Տան հետևում Պարկեր պատկերասրահն է, որտեղ ցուցադրվում են նոր ցուցանմուշներ։


== Ծանոթագրություններ ==
Բոժոնկա (գյուղ, Նովոգորոդսկի շրջան)

Անվան այլ կիրառումների համար տե՛ս՝ ԲոժոնկաԲոժոնկա (ռուս.՝ Божонка), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլեն Ալիս Թերրի

էլեն Ալիս Թերրի (անգլ.՝ Dame Alice Ellen Terry, (փետրվարի 27, 1847(1847-02-27)[…], Կովենտրի, Warwickshire - հուլիսի 21, 1928(1928-07-21)[…], Small Hythe, Tenterden, Ashford, Քենթ, Քենթ, Անգլիա, Միացյալ Թագավորություն), անգլիացի դերասանուհի։ 
Ծնվել է դերասանների ընտանիքում։ Ինը տարեկանից հանդես է եկել բեմում, կատարել դերեր։ 1859-1863, 1867-1868 թվականներին հյուրախաղերով շրջագայել է երկրում։ 1878-1902 թվականներին եղել է «Լիցեում» թատրոնի (ղեկավար Հ․ Իրվինգ, Տերրիի մշտական խաղընկերը մինչև 1898 թվականը) առաջատար դերասանուհին։ Տերրիի արվեստը դեմոկրատական էր, տոգորված մարդասիրությամբ, անկեղծությամբ։ Դերերից են՝ Մարգարիտ (Գյոթեի «Ֆաուստ»), Օֆելյա, Պորցիա, Վիոլա, Բեատրիչհ (Շեքսպիրի «Համլետ», «Վենետիկի վաճառականը», «Տասներկուերորդ գիշեր», «Ոչնչից մեծ աղմուկ»)։ 1902-1903 թվականներին ղեկավարել է «Իմպիրիալ» թատրոնը, ուր իր որդու՝ Դ․ Քրեյգի հետ բեմադրել է Իբսենի «Մարտիկները Հելգելանդում» (կատարել է Ցորդիսի դերը) և Շեքսպիրի «Ոչնչից մեծ աղմուկ» պիեսները։ 1906 թվականին «Կորտ» թատրոնում խաղացել է Լեդի Սեսիլի դերը «Կապիտան Բրսաբաունդի արարքը» պիեսում, որը Տերրիի համար գրել է Բերնարդ Շոուն։ 1910 թվականից Անգլիայում, ԱՄՆ-ում, Ավստրալիայում հանդես է եկել Շեքսպիրի մասին դասախոսություններով, զուգահեռ խաղացել հատվածներ նրա պիեսներից։ Տերրիի քույրերը՝ Քեյթ Տերրին (1844-1924), Ֆլորենս Տերրին (1854-1896), Մարիոն Տերրին (1856-1930), և եղբայրը՝ Ֆրեդ Տերրին (1863-1933), եղել են դերասաններ։


== Ծանոթագրություններ ==
Պեսկի (գյուղ, Գորոխովի շրջան)

Անվան այլ կիրառումների համար տե՛ս՝ ՊեսկիՊեսկի (ուկրաիներեն՝ Піски), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1629 թվականին։
2001 թվականի տվյալներով Պեսկի գյուղում բնակվում էր 730 մարդ։ Բնակավայրը զբաղեցնում է 17206 կմ² տարածք։ Բնակչության խտությունը կազմում էր 42,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիեզերական ռոք

Տիեզերական ռոք կամ Սփեյս ռոք(անգլ.՝ Space rock), երաժշտական ժանր, որը համատեղում է փսիխոդելիկ ռոքը, էլեկտրոնային երաժշտության տարրեր և տիեզերական թեմատիկան։ Սփեյս ռոքին բնորոշ է սինթեզատորների ակտիվ կիրառումը, փորձարկումները կիթառի հնչողության հետ, շարունակական, մթնոլորտային կատարումներն ու գիտական ֆանտաստիկայից ներշնչված տեքստերը։
Այս տերմինն առաջին անգամ կիրառվել է 1970-ական թվականներին, այնպիսի փսիխոդլիկ ռոք խմբերի մասին, ինչպիսիք են Hawkwind-ը, Gong-ը և Փինք Ֆլոյդը։ 1980-ականների վերջին-1990-ականների սկզբին սփեյս ռոքը վերածնվել է բրիտանա-ամերիկյան ալտերնատիվ բեմում` ոգեշնչվելով ինչպես փսիխոդելիկայի դասականների փորձերով, այնպես էլ` շուգեյզով, սթոուներ-մեթալով և նոյզ-փոփով։ Նոր սփեյս ռոքի բնորոշ ներկայացուցիչներ կարելի է կոչել այնպիսի կատարողների, ինչպիսիք են Ozric Tentacles, Spacemen 3, Loop, The Telescopes, Flying Saucer Attack, Bardo Pond, Comets on Fire, Starset:
Նոր սփեյս ռոքի բնորոշ գծերն են մինիմալ ռիթմերը, հաճախ նուրբ, երազային վոկալը։ Ըստ AllMusic-ի հոդվածագրի` բացի պրոգրեսիվ ռոքը, նոր սփեյս ռոքի վրա ազդել են կրաուտռոքը, ակադեմիական մինիմալիզմը և The Jesus and Mary Chain խմբի նոյս-փոփ կատարումները։ Բացի դրանից, Spacemen 3 և Loop ստեղծագործության վրա ուժեղ ազդեցություն է ունեցել The Stooges խմբի գործունեությունը, հատկապես` նրանց դեբյուտային ալբոմը` կիթառի կեղտոտ, ծանր ձայնով և մինիմալիստական մեղեդիով, ինչպես նաև` էլեկտրոնային ռոքի առաջամարտիկ Suicide խումբը։


== Ներկայացուցիչներ ==
Փինք Ֆլոյդ (ստեղծագործական վաղ շրջան)
Hawkwind
Rockets
Gong
Eloy
Space
Spacemen 3
Starset
Quickspace
Loop
Մյուզ
Failure
The Telescopes
Flying Saucer Attack
Bardo Pond
Spiritualized
Windy & Carl
Comets on Fire
Ozric Tentacles
Zodiac
Angels & Airwaves


== Ծանոթագրություններ ==
Լենինսկի (այլ կիրառումներ)

Լենինսկի, կարող է վերաբերել՝

Լենինսկի - գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Լենինսկի - գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Լենինսկի - խուտոր Ռուսաստանի Կրասնոդարի երկրամասի Աբինսկի շրջանի կազմում։
Լենինսկի - քաղաքատիպ ավան Ռուսաստանի Սախա-Յակուտիայի հանրապետության Ալդանսկի ուլուսի կազմում։
Լենինսկի - քաղաքատիպ ավան Ռուսաստանի Տուլայի մարզի Լենինսկի շրջանի կազմում։
Լենինսկի - գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում
Լենինսկի - գյուղ Ռուսաստանի Դաշնության Ռոստովի մարզի Կաշարսկի շրջանում
Լենինսկի - գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում
Լենինսկի - ավան Ռուսաստանի Դաշնության Ռոստովի մարզի Մատվեևո-Կուրգանսկի շրջանում
Լենինսկի - գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում
Լենինսկի - գյուղ Ռուսաստանի Դաշնության Ռոստովի մարզի Օռլովսկի շրջանում
Սըպկանց

Սըպկանց, գյուղ Արևմտյան Հայաստանում, Վանի վիլայեթի Մոկսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Պաոլա Սևերինո

Պաոլա Սևերինո (իտալերեն՝ Paola Severino, հոկտեմբերի 22, 1948(1948-10-22), Նեապոլ, Իտալիա), իտալացի իրավաբան, Մոնտիի կառավարության արդարադատության նախարար (2011-2013)։


== Կենսագրություն ==
Պաոլա Սևերինոն ծնվել է 1948 թվականի հոկտեմբերի 22-ին Նեապոլում, Իտալիա։ Նա իրավունք է սովորել Հռոմի Սապիենցա համալսարանում՝ միաժամանակ հաճախելով Քրեական իրավունքի և քրեաբանության մասնագիտացված դպրոց (իտալերեն՝ Scuola di Specializzazione in Diritto Penale e Criminologia): Համալսարանը ավարտել է 1971 թվականին։ 1975-1987 թվականներին աշխատել է ալմա մատերի քրեական իրավունքի ամբիոնում։ 1987 թվականին պրոֆեսորի տեղ է ստացել Պերուջայի համալսարանի տնտեսության և քրեաբանության ֆակուլտետի քրեական մեկուսախմբային իրավունքի ամբիոնում, իսկ 1995 թվականին դարձել է այդ համալսարանի քրեական իրավունք ամբիոնի իսկական պրոֆեսոր։ 1998 թվականին ստացել է Հռոմի Գվիդո Կառլիի անվան Հասարակական գիտությունների ազատ միջազգային համալսարանի (LUISS) քրեական իրավունքի ամբիոնի վարիչի պաշտոնը, 2003 թվականին դարձել է այդ համալսարանի իրավաբանական ֆակուլտետի դեկան, 2006 թվականին` համալսարանի պրոռեկտոր։
1997-2001 թվականներին Սևերինոն եղել է պատմության մեջ առաջին կինը Իտալիայի ռազմական դատարանների խորհրդի նախագահի տեղակալի պաշտոնում (ավելի ուշ նա դարձել է պատմության առաջին տիկինը Իտալիայի արդարադատության նախարարի պաշտոնում)։ Սևերինոն աշխատել է Իտալիայում քրեական գործերով առավել հայտնի փաստաբաններից մեկի՝ Ջովանի Մարիա Ֆլիկի հետ միասին։ Նա Cirio պահածոյի ընկերության սնանկացման գործի ընթացքում ներկայացրել է Ռոմանո Պրոդիի և խոշոր ձեռնարկատեր Չեզարե Ջերոնցիի շահերը, ինչպես նաև Imi-Sir Ջովանի Ակամպորայի դատական գործընթացում (Giovanni Acampora) հանդես է եկել որպես Fininvest ընկերության փաստաբան։ Նրա հաճախորդներից են եղել Eni ընկերությունը և խոշոր ձեռնարկատեր Ֆրանչեսկո Կալտաջիրոնեի խումբը։ Գերմանացի հանցագործ Էրիխ Պրիբկեի գործի ընթացքում Սևերինոն ներկայացրել է եվրոպական համայնքի շահերը։
2011 թվականի նոյեմբերի 16-ից մինչև 2013 թվականի ապրիլի 28-ը Սևերինոն Մոնտիի անկուսակցական կառավարությունում զբաղեցրել է արդարադատության նախարարի պաշտոնը։
2013 թվականի ապրիլի 18-ին Իտալիայի նախագահական ընտրությունների երկրորդ շրջափուլում Պաոլա Սևերինոն շրջանների ներկայացուցիչների և խորհրդարանի երկու պալատների միասնական նիստի ժամանակ հավաքել է 5 ձայն։ 2015 թվականի հունվարի 30-ին նոր նախագահական ընտրությունների երկրորդ շրջափուլում նորից հավաքել է 5 ձայն։
2016 թվականի հոկտեմբերի 3-ին զբաղեցրել է Հռոմի Գվիդո Կառլիի անվան Հասարակական գիտությունների ազատ միջազգային համալսարանի (LUISS) ռեկտորի պաշտոնը։


== Անձնական կյանք ==
Պաոլա Սևերինոն ամուսնացած է Պաոլո Դի Բենեդետոյի հետ (իտալերեն՝ Paolo Di Benedetto), որը մինչև 2010 թվականը Բաժնետիրական ընկերությունների և բորսայի հարցերով ազգային հանձնաժողովի անդամ էր հանդիսանում (իտալերեն՝ Commissione nazionale per le società e la Borsa): Ունի մեկ աղջիկ` Էլեոնորա անունով (նա նույնպես իրավաբան է աշխատում)։ Հիվանդության պատճառով Սևերինոն զրկվել է աջ ձեռքից։


== Ծանոթագրություններ ==


== Արտաքին հղումներ ==
«Paola Severino. Esperienza prestata al Paese» (իտալերեն)։ BiografieOnline։ Վերցված է 2015-07-09
Տյոպլի Ստան (գյուղ, Ելխովսկի շրջան)

Տյոպլի Ստան (ռուս.՝ Тёплый Стан), գյուղ Ռուսաստանի Սամարայի մարզի Ելխովսկի շրջանի կազմում։
Բնակչությունը վերջին գրանցված տվյալներով կազմում էր 1000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուժնո-Ալեկսանդրովկա

Յուժնո-Ալեկսանդրովկա (ռուս.՝ Южно-Александровка), գյուղ Ռուսաստանի Կրասնոյարսկի երկրամասի Իլանսկի շրջանի կազմում։
Բնակչությունը վերջին գրանցված տվյալներով կազմում էր 1500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կապույտ տաղավարը

«Կապույտ տաղավարը» (անգլ.՝ The Blue Bower), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1865 թվականին։ Ներկայումս նկարը գտնվում է Բիրմինգհեմի Բարբերի արվեստի ինստիտուտի հավաքածուում։


== Տեղեկություն նկարի մասին ==
Նկարի համար բնորդուհի է դարձել Ֆաննի Կորնֆորտը։ Հավանաբար նրա հետ կապված ձայնային զուգորդմամբ Ռոսսետտին նկարում պատկերել է տերեփուկ (անգլերեն՝ cornflowers)։ Մյուս ծաղիկները՝ պասիֆլորա և պատատուկ, կարող են մեկնաբանվել որպես կրքի և սիրային կապերի խորհրդանիշ։ Բնորդուհին կրում է սրտաձև մեդալիոն, որը հետագայում սկսել է պատկանել նկարչի սիրեցյալ Ջեյն Մորիսին։
Անգլերեն bower («տաղավար») բառը նաև նշանակում է բնակարան կամ կացարան, որտեղ միջնադարում և ավելի ուշ ժամանակներում անցել են սիրահարների հանդիպումները։ Անցյալի հետ պատմական զուգորդումները կիրառվում են ոչ միայն նկարի անվանման մեջ, այլև դասական վենետիկյան և տիցիանական տիպաժի շիկակարմիր մազերով կանացի գեղեցկության պատկերման մեջ։ Նկարչի եղբայր քննադատ Ուիլյամ Մայքլ Ռոսսետտին համարել է, որ նկարը իր եղբոր ամենավառ և շքեղ աշխատանքներից մեկն է, ընդ որում այստեղ կնոջ կերպարը իդեալականացված չէ, այլ զգայական և երկրային է, այդ իսկ պատճառով թերագնահատվել է կամ էլ բացասաբար գնահատվել այլ աշխատանքների համեմատությամբ։
«Կապույտ տաղավարը» հանդիսանում է տիպական օրինակ այն բանի, երբ Ռոսսետտին իր աշխատանքներում միավորել է արևմուտքի և արևելքի մշակույթների տարրերը, որը բնութագրական է 1860-ական թվականների նրա արվեստին։ Առաջին նկարներից մեկը, որտեղ դա ի հայտ է եկել, դարձել է 1859 թվականի «Bocca Baciata» նկարը։ «Կապույտ տաղավարը» նկարում արևելյան մոտիվներից առկա են ծաղկած բալի պատկերը, որը հայտնի է որպես չինական և ճապոնական արվեստի խորհրդանիշ, մասնավորապես՝ ուկիյո-է ժանրի։ Ֆոնին առկա են նաև արաբական զարդանախշեր, ինչպես նաև ճապոնական կոտո երաժշտական գործիք։ Երաժշտական գործիքը ծառայում է բացառապես դեկորատիվ նպատակով, քանի որ այդ դիրքով նրան անհնար է նվագել։
Ի տարբերություն իր շատ այլ աշխատանքների՝ Ռոսսետտին «Կապույտ տաղավարը» աշխատանքի վերարտադրանկար չի ստեղծել, պահպանվել են ապագա նկարի մի քանի ուրվանկարներ և էսքիզներ։


== Ծանոթագրություններ ==
(5800) Պոլլոկ

(5800) Պոլլոկ (անգլ.՝ Pollock), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 16-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 3,097731 ա. մ., առավելագույնը մոտենում է 2,5651 ա. մ. հեռավորության վրա և հեռանում 3,6304 ա. մ.։ Արեգակի շուրջ մեկ ամբողջական պտույտ է կատարում 1991,42 երկրային օրվա ընթացքում, իր ուղեծրով շարժվելով միջինում 0,180775 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5800) Պոլլոկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դյուլա Անդրաշի Ավագ

Դյուլա Անդրաշի Ավագ (հունգ.՝ Andrássy Gyula, մարտի 8, 1823(1823-03-08), Վլախովո, Rožňava District, Կոշիցկի երկրամաս, Սլովակիա և Զեմուն - փետրվարի 18, 1890(1890-02-18)[…], Վոլոսկո, Օպատիյա, Austrian Littoral, Ավստրո-Հունգարիա), կոմս, հունգարական քաղաքական հասարակական գործիչ։


== Կենսագրություն ==
Ծնվել է 1823 թվականի մարտի 3-ին։ 1848-1849 թվականների հեղափոխության մասնակից է։ Հեղափոխության պարտությունից հետո տարագրվել է Ֆրանսիա։ 1851 թվականին հեռակա կարգով դատապարտվել է մահվան։ 1857 թվականի համաներումից հետո վերադարձել է Հունգարիա և հավատարմության երդում տվել Ֆրանց Իոսիֆ I կայսրին։ 1861 թվականին ընտրվել է հունգարական սեյմում։ Անդրաշին ավստրո-հունգարական համաձայնության ջատագովն է եղել։ Ավստրո-Հունգարական միապետության ստեղծումից հետո՝ 1867 թվականին դարձել է Հունգարիայի վարչապետ, 1871-1879 թվականներին Ավստրո-Հունգարիայի արտաքին գործերի նախարար։ Աջակցել է 1879 թվականի ավստրո-գերմանական պայմանագրի կնքմանը։ Մահացել է 1890 թվականի փետրվարի 18-ին։


== Ծանոթագրություններ ==


== Գրականություն ==
Wertheimer Е., Craf Julius Andrássy, sein Leben und seine Zeit, Bd I-3, Stuttg., 1910-13. (գերմ.)


== Արտաքին հղումներ ==
Андраши Юлий // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—190 (ռուս.)
Արայիկ Համբարձումով

Արայիկ Կարենի Համբարձումով (օգոստոսի 22, 1983(1983-08-22), Տաշքենդ, Ուզբեկական ԽՍՀ, ԽՍՀՄ), ռուս բռնցքամարտիկ, կիսաթեթև քաշային կարգի ներկայացուցիչ, «Ռուսաստանի միջազգային կարգի սպորտի վարպետ»։ 2000 թվականի երկրորդ կեսին հանդես է եկել Ռուսաստանի բռնցքամարտի հավաքականում, Եվրոպայի առաջնության արծաթե մեդալակիր, Ռուսաստանի չեմպիոն, համառուսաստանյան և միջազգային նշանակության մրցաշարերի հաղթող և մրցանակակիր։ Մրցումներում ներկայացնում էր Ստավրոպոլի երկրամասը և «Դինամո» մարզական ընկերությունը։


== Կենսագրություն ==
Արայիկ Համբարձումովը ծնվել է 1986 թվականի օգոստոսի 22-ին Ուզբեկստանի Տաշքենդ քաղաքում, հետագայում մշտական բնակության է տեղափոխվել Ստավրոպոլի երկրամասի Պյատիգորսկ քաղաք։ Ավարտել է Հյուսիսկովկասյան պետական տեխնիկական համալսարանը (այժմ՝ Հյուսիսկովկասյան դաշնային համալսարան)։
Ակտիվորեն բռնցքամարտով զբաղվել սկսել է տասնչորս տարեկանում մարզիչ Վ. Ֆ. Ակատովի ղեկավարությամբ, ավելի ուշ եղել է Ռուսաստանի վաստակավոր մարզիչներ Վալերի Վասիլևիչ Էնտալցևի և Էդուարդ Աբրամովիչ Ջագրաևի սանը։ Մրցումներում ներկայացնում էր Պյատիգորսկ քաղաքի «Դինամո» մարզական ընկերությունը։
Հայտնի է դարձել 2006 թվականին, առաջին անգամ մասնակցելով Ալմաթիում կայացած ուսանողների աշխարհի առաջնությունում՝ նվաճելով արծաթե մեդալ։
Իր մարզական կարիերայում ամենամեծ հաջողությանը Համբարձումովը հասավ 2008 թվականի մրցաշրջանում, երբ Կալինինգրադում Ռուսաստանի առաջնությունում կիսաթեթև քաշային կարգում հաղթանակ տարավ։ Հաջող ելույթների շարքի շնորհիվ ընդգրկվել է Ռուսաստանի ազգային հավաքականի հիմնական կազմում և Լիվերպուլի Եվրոպայի առաջնությունում երկրի պատիվը պաշտպանելու իրավունք է ստացել՝ կարողացել է հասնել եզրափակիչ և նվաճել արծաթե արժանապատվության պարգևը (վճռորոշ գոտեմարտում 1:7 հաշվով պարտվել է տիտղոսակիր ուկրաինացի բռնցքամարտիկ Վասիլի Լոմաչենկոյին)։ Այդ նվաճման համար արժանացել է «Ռուսաստանի միջազգային կարգի սպորտի վարպետ» պատվավոր կոչմանը։
Ակտիվ բռնցքամարտով էր զբաղվում ընդհուպ մինչև 2014 թվականը, պարբերաբար մասնակցում էր Ռուսաստանի ազգային առաջնությունների ստուգարքին, սակայն մեդալակիրների թվում այլևս ոչ մի անգամ հայտնվել չկարողացավ։


== Ծանոթագրություններ ==


== Արտաքին հղումներ ==
Амбарцумов Араик Каренович — страница на сайте «Спортивная Россия»
Амбарцумов Араик Каренович Archived 2019-03-31 at the Wayback Machine. — биографическая справка на сайте СКФО
Բաթբոլդ Սուխբաաթարին

Բաթբոլդ Սուխբաաթարին  (մոնղ.՝ Сүхбаатарын Батболд, հունիսի 24, 1963(1963-06-24), Ուլան Բատոր, Մոնղոլիայի Ժողովրդական Հանրապետություն), պետական և քաղաքական գործիչ, 2009 թվականի հոկտեմբերի 29-ից մինչև 2012 թվականի օգոստոսի 9-ը եղել է Մոնղոլիայի վարչապետ։ Վարչապետ նշանակվելուց առաջ նա աշխատել է որպես արտաքին գործերի նախարար իր նախորդի` Սանջիյին Բայարի կառավարությունում։
2011 թվականին Բեթբոլդը ոչ պետական ​​կառավարման «Գլոբալ աշխարհի փառատոն» հիմնադրամի կողմից կազմակերպված «Աշխարհի գլոբալ փառատոն» անցացնելու համար պետական գանձարանից 150 միլիոն մոնղոլական տուգրիկ (120 հազար ԱՄՆ դոլար) է նվիրել։ Հիմնադրամի հիմնադիրն է Մուն Հեն Ջինը։


== Կենսագրություն ==
Բաթբոլդը ծնվել է 1963 թվականի հունիսի 24-ին, Ուլան Բատորում, բժիշկների ընտանիքում։ Ավարտել է Ուլան Բատորի ավագ դպրոցը։ 1986 թվականին ավարտել է Մոսկվայի միջազգային հարաբերությունների պետական ինստիտուտը, 1991 թվականին` Լոնդոնի բիզնես դպրոցը։ Նա նաև 2002 թվականին սովորել է Մոսկվայում Ռուսաստանի Դաշնության արտաքին գործերի նախարարության դիվանագիտական ​​ակադեմիայում։


== Մրցանակներ ==
Հյուսիսային աստղի շքանշան (Մոնղոլիա) (1999 թվականին)
Աշխատանքի կարմիր դրոշի շքանշան (Մոնղոլիա)


== Հետաքրքիր փաստեր ==
Բաթբոլդի մասնակցությամբ կազմվել է տնտեսական և ֆինանսական տերմինների հնգալեզու (ռուսերեն, մոնղոլերեն, անգլերեն, ճապոներեն, չինարեն) բառարան։ 2010 թվականի դեկտեմբերի 3-ին լավագույն բլոգերների մրցանակաբաշխության ժամանակ Բաթբոլդը հայտարարել էր, որ անձնական հաշիվ է բացել «Թվիթեր» սոցիալական ցանցում։


== Ծանոթագրություններ ==
Խորվաթիայի ազգային թատրոն

Խորվաթիայի ազգային թատրոն (խորվ.՝ Hrvatsko narodno kazalište u Zagrebu; հայտնի է նաև HNK Zagreb տառանվամբ), ազգային թատրոն Խորվաթիայի Զագրեբ քաղաքում։ Այն Խորվաթիայի ամենահին և գլխավոր թատրոնն է։ Թատրոնը երկրի մշակութային կյանքում ունի մեծ նշանակություն։ Կառուցված է իտալական նեոբարոկկո ոճով։ Ազգային թատրոնը ենթակա է Խորվաթիայի մշակույթի նախարարությանը։


== Պատմություն ==
Թատրոնը Խորվաթիայի տարածքում ամենահինն է։ Կառուցվել է 1836 թվականին, որը գտնվում է «Հին Ռատուշայի» տարածքում։
Ազգային թատրոնի կարգավիճակ ստացել է 1860 թվականին, իսկ արդեն հաջորդ տարի կառույցը սկսեց ստանալ պետական օժանդակություն, ինչը նրան դարձրեց Ազգային թատրոնների եվրոպական ասոցիացիայի անդամ։
1870 թվականին թատրոնը ունեցավ իր սեփական օպերային թատերախումբը։
1895 թվականին Խորվաթիայի ազգային թատրոնը տեղափոխվել է նորակառույց մասնաշենք, որը գտնվում էր Զագրեբի կենտրոնում՝ մարշալ Տիտոյի հրապարակում, որտեղ էլ գտնվում է մինչ օրս։ Թատրոնի նոր շենքի բացմանը ներկա է եղել ավստրո- հունգարական կայսր Ֆրանց Յոզեֆ I-ը։ Կառույցը նախագծվել է ավստրիացի ճարտարապետներ Ֆերդինանդ Ֆելների և Հերման Հելմերի կողմից, որոնց գլխավորած ճարտարապետական բյուրոն կառուցել է թատրոններ Կենտրոնական և Արևելյան Եվրոպայում։ 1995 թվականի հոկտեմբերի 14-ին թատրոնը մեծ շուքով նշել է հիմնադրման 100 ամյակը։
1905 թվականին թատրոնի մուտքի մոտ խորվաթ հայտնի նկարիչ և ճարտարապետ Իվան Մեշտրովիչը քանդակել է «Կյանքի աղբյուր» հուշարձանը։
Խորվաթական ազգային թատրոնում աշխատել են մի շարք առաջատար նկարիչներ։ Այսպես, թատրոնի առաջին տնօրենը եղել է Իվան Զայցը։ 35 տարի թատրոնի օպերային դիրիժոր է եղել Յակով Գոտովացը։ Թատրոնում է աշխատել նաև խորվաթ ռեժիսոր Բրանկո Գավելլան, ինչպես նաև խորվաթ պրիմա- բալետպարուհի Միա Սլավենսկան։
Զագրեբյան թատրոնի բեմում հանդես են եկել մի շարք հայտնի դեմքեր։ Դրանց թվում են Ֆերենց Լիստը, Սառա Բեռնարը, Ֆրանց Լեհարը, Ռիխարդ Շտրաուսը, Ժերար Ֆիլիպը, Վիվիեն Լին, Ժան Լուի Բարոն, Պիտեր Բրուքը, Մարիո դել Մոնակոն, Խոսե Կարրերասը։


== Արտաքին հղումներ ==
Զագրեբի խորվաթական ազգային թանգարան (խորվ.)
Մերի Ասթորի ֆիլմագրություն

Մերի Ասթորի ֆիլմագրությունը.
Մարի Պանթես

Մարի Պանտես (ֆր.՝ Marie Panthès, նոյեմբերի 3, 1871(1871-11-03), Օդեսա, Խերսոնի նահանգ, Ռուսական կայսրություն - մարտի 11, 1955(1955-03-11), Նյու Յորք, Նյու Յորք, ԱՄՆ), ֆրանս-շվեյցարացի դաշնակահար և երաժշտության ուսուցիչ։


== Կենսագրություն ==
Պանտեսը ծնվել է Օդեսայում (Ռուսական կայսրություն), ֆրանկո-լեհական ընտանիքում։ Նա դաշնամուր նվագել սովորել է Փարիզի կոնսերվատորիայում, երաժշտության մանկավարժներ Լուիզա Ագլայա Մասարդի և Անրի Ֆիսոյի մոտ։ 14 տարեկանում շահել է առաջին մրցանալը։ Որպես մենակատար հանդես է եկել եվրոպական տարբեր երկրներում, կատարել է Ֆրեդերիկ Շոպենի ստեղծագործությունները։ 1897 թվականին նա ուղեկցել է ջութակահար Ալեքսանդր Պեչնիկովին իր եվրոպական հյուրախաղերում ։ 
1904-1954 թվականներին ապրել է Շվեյցարիայում, աշխատել է Ժնևի կոնսերվատորիայում։ 1917 թվականին կոնսերվատորիայի կոմիտեի հետ տարբեր կարծիքների պատճառով թողել է աշխատանքն ու ամուսնու հետ  տեղափոխվել Լոզան։ Նորից Ժնև է վերադարձել 1931 թվականին։ 1904-1917 թվականներին և 1931-1951 թվականներին եղել է Ժնևի կոնսերվատորիայի պրոֆեսոր։
Նրա աշակերտներից են եղել Ջոնի Օբերը, Իզաբել Նեֆը, Ժուլիեն Ֆրանսուա Ցբինդենը։
Հիվանդության պատճառով 1951 թվականին թողել է աշխատանքն ու բուժման նպատակով մեկնել Նյու Յորք։
Մահացել է Նյու Յորքում, 1955 թվականի մարտի 11-ին, 83 տարեկան հասակում։
Հուղարկավորվել է Ժնևի Թագավորների գերեզմանատանը։ 
Նրա ամուսինը եղել է ջութակահար և երաժշտության ուսուցիչ Մորիս Դարիերը։


== Ծանոթագրություններ ==


== Արտաքին հղումներ ==
Sketch of Marie Panthès on Gallica
Claudia Schweitzer. Panthès, Marie
Շավերկա

Շավերկա (ռուս.՝ Шаверка), գետ Ռուսաստանում, հոսում է Կարելական ինքնավար հանրապետությունում և Մուեզերսկի շրջանում։ Գետաբերանը տեղակայված է Խաապայոկի գետի աջ ափին՝ 25 կմ հեռավորության վրա։ Գետի երկարությունը 17 կմ է, ավազանի տարածքը 290 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Կարելիի ավազան, Ֆինլանդիայի և ՌԴ սահմանին, գետի ենթաավազանը բացակայում է։ Պատկանում է Կարելիի ավազանային շրջանին, Բալթիկ ծովի ավազան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01050000112102000010396
Հիդրոլոգիական ուսումնասիրությունների կոդը - 102001039
Ավազանի կոդը - 01.05.00.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Do It

Do It-ը ամերիկյան լեգենդար ռոք խումբ The Doors-ի երգն է։ Երգը ձայնագրվել է խմբի չորրորդ ստուդիական ալբոմում՝ The Soft Parade-ում։ Երգը գրվել է խմբի վոկալիստ Ջիմ Մորիսոնի և կիթառահար Ռոբի Կրիգերի կողմից։ Երգը համարվում է ալբոմի ամենաանհաջող երգերից մեկը եթե ոչ հենց ամենաանհաջողը։ Allmusicը այս երգը "Runnin' Blue" երգի հետ միասն համարել է ալբոմի ամենաթույլ գործերից մեկը։


== Անձնակազմ ==
Ջիմ Մորիսոն - վոկալ
Ռեյ Մանզարեկ - ստեղնաշարային գործիքներ
Ռոբի Կրիգեր - կիթառ
Ջոն Դենսմոր - հարվածային գործիքներ


== Ծանոթագրություններ ==
Սան Կլեմենտե (Իտալիա)

Սանտ Ագատա Ֆելտրիա (իտալերեն՝ San Clemente), կոմունա Իտալիայի Էմիլիա Ռոմանիա մարզի Ռիմինի գավառում։ Բնակչությունը ըստ 2008 թվականի տվյալների կազմում է 3096 մարդ, բնակչության խտությունը՝ 155 մարդ/կմ² մակերես։ Զբաղեցնում է 20 կմ² մակերես։ Փոստային ինդեքս՝ 47832, հեռախոսային կոդ՝ 0541։


== Արտաքին հղումներ ==
Официальный сайт населённого пункта (իտալ.)
Լիանա Էլիևա

Լիանա Էլիևա (օգոստոսի 31, 1939(1939-08-31), Թբիլիսի, ԽՍՀՄ), վրացի խորհրդային կինոռեժիսոր և սցենարիստ։


== Կենսագրություն ==
Լիանա Էլիևան ծնվել է 1939 թվականի օգոստոսի 31-ին Վրաստանի Թբիլիսի քաղաքում։


== Ֆիլմագրություն ==


=== Ռեժիսորական աշխատանքներ ===
1969 — Տղամարդկային երգչախումբ
1971 — Եպիսկոպոսը որսուրդության ժամանակ
1973 — Հրաշալի կոստյում
1975 — Ագարակը լեռներում
1978 — Սինեմա
1982 — Ճանապարհի սկիզբ


=== Սցենարական աշխատանքներ ===
1969 — Տղամարդկային երգչախումբ
1971 — Եպիսկոպոսը որսուրդության ժամանակ
1973 — Հրաշալի կոստյում
1982 — Ճանապարհի սկիզբ


== Արտաքին հղումներ ==
Լիանա Էլիևա (անգլ.) Internet Movie Database կայքում
http://mediateka.km.ru/cinema_2001/Encyclop.asp?Topic=topic_segida_p6083(չաշխատող հղում)
Գյոզբել

Գյոզբել, Կյոզպել, լեռնագագաթ Կիլիկիայում, Ամանոսի լեռների հարավային հատվածում, Ալեքսանդրետտա քաղաքից ոչ հեռու՝ դեպի արևելք։


== Ծանոթագրություններ ==
Գլեն

Գլեն (ֆր.՝ Glun), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 664 մարդ, բնակչության խտությունը` 87.83 մարդ/կմ²։ Բնակավայրը զբաղեցնում է 7.56 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ-արևելք, Լիոն քաղաքից` 85 կմ հարավ, Պրիվա քաղաքից` 37 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 450 աշխատունակ (15-64 տարեկան) բնակիչ, որոնցից ակտիվ էին 366-ը, իսկ ոչ ակտիվները` 84։ Ակտիվության ցուցանիշը կազմում է 81,3 %։ 366 աշխատունակ մարդկանցից աշխատել է 333 անձ (185 տղամարդ և 148 կին)։ Գործազուրկ են եղել 33 անձ (18 տղամարդ և 15 կին)։ 84 անաշխատունակներից 40-ը եղել են աշակերտներ կամ ուսանողներ, 20-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կորացման շարժիչ

Կորացման շարժիչ կամ վարփ շարժիչ (անգլ.՝ Warp drive «կորացման շարժիչ»), հիպոթետիկ տեխնոլոգիա, որն, ըստ հիպոթեզի, թույլ կտա նման շարժիչով նավին միջաստղային տարածությունները հաղթահարել լույսի արագությունը գերազանցող արագություններով։ Այժմ վարփ շարժիչները մեծ մասամբ դիտարկման առարկա են գիտական ֆանտաստիկայում։ Ինչպես նշում են որոշ ֆիզիկոսները, վարփ շարժիչի աշխատանքը հնարավոր է համառելատիվիստական էֆեկտների շնորհիվ։ Վարփ շարժիչի միջոցով տիեզերանավը արագընթաց չի սլանում, սակայն այնուամենայնիվ շարժվում է ավելի արագ, քան հարթ էլեկտրամագնիսական ալիքը վակուումում։ Օրինակ, հորինված վարփ շարժիչը կիրառվում է Աստղային ճանապարհում հենց նշված սկզբունքով։
Ինչպես Աստղային ճանապարհ ֆանտաստիկ սերիալում, այդպես էլ իրականությունում, վարփ շարժիչի աշխատանքի սկզբունքները բոլորովին էլ հնարավոր են։ Ֆիզիկոս Հարոլդ Ուայթը որպես հիմք է վերցրել մեքսիկացի ֆիզիկոս Միգել Ալկուբիերրեի հաշվարկները, ով առաջինն է մտածել կորացման շարժիչի մասին որպես հարաբերականության ընդհանուր տեսության համակարգում տեղափոխման գերարագ միջոցի մասին։
Ուայթը ուղղել է Ալկուբիերրեի տեսության թերությունները և հաշվարկներ կատարել, որոնց շնորհիվ կարողացել է հասնել ծախսվող հզորության նվազեցմանը՝ 300 Երկիր մոլորակների մասսային համարժեք լիցքից մինչև 700 կիլոգրամին համարժեք էներգիայի չափի։
Ըստ որոշ աղբյուրների, ՆԱՍԱ-ն այժմ զբաղված է վարփ շարժիչների տեսության մշակմամբ։


== Արտաքին հղումներ ==
Embedding of the Alcubierre Warp drive 2d plot in Google
Warp Drive, When?  A NASA feasibility article
Special Relativity Simulator What would things look like at near-warp speeds?
Alcubierre Warp Drive at the Encyclopedia of Astrobiology, Astronomy, and Spaceflight
«Warp drive possible»։ BBC News։ 1999-06-10։ Վերցված է 2008-08-05 
The Warp Drive Could Become Science Fact Archived 2012-11-23 at the Wayback Machine.


== Ծանոթագրություններ ==
Ամստել (գետ)

Ամստել (ծագել է aeme stelle բառից, որը հին հոլանդերենից թարգամանաբար նշանակում է «ջրային տարածք»), գետ Նիդերլանդներում, որի անունից էլ առաջացել է թագավորության մայրաքաղաքի՝ Ամստերդամի անվանումը։
«Ամստել» գարեջրի գործարանը տեղակայված էր Ամստել գետից ոչ այնքան հեռավորության վրա, որի ջրերն ամռանն օգտագործվում էին գարեջրի սառեցման համար։


== Ամստելը արվեստում ==
Արվեստագետներ, ովքեր ընտրել են Ամստելը՝ որպես իրենց ստեղծագործությունների թեմա․

Արտ վան դեր Ներ — (1603—1677)
Վիլեմ Վիթսեմ — (1860—1923)
Հենդրիկ Ջորջ Բրեյթներ — (1857—1923)
Փիթ Մոնդրիան — (1872—1944)
Հենդրիկ Յան Վոլներ — (1873—1952)
Ֆրանս Կոպելար — (1943—)
Մաքսիմլյան Պրեսնյակով — (1968—)


== Արտաքին հղումներ ==
www.iamsterdam.com Archived 2012-10-05 at the Wayback Machine. (Հոլանդերեն)
Կուլիշովկա (գյուղ, Սոկիրյանիի շրջան)

Անվան այլ կիրառումների համար տե՛ս՝ ԿուլիշովկաԿուլիշովկա (ուկրաիներեն՝ Кулішівка), գյուղ Ուկրաինայի Չեռնովցիի մարզի Սոկիրյանիի շրջանում։
2001 թվականի տվյալներով Կուլիշովկա գյուղում բնակվում էր 1 080 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տնտեսական ընկերակցություն

Տնտեսական ընկերակցություն, (լրիվ կամ կոմանդիտային) կոլեկտիվ կամ խառը սեփականության և սեփականատերերի աշխատանքային մասնակցության վրա հիմնված, իրավաբանական անձի կարգավիճակ ունեցող ձեռնարկություն է։ Տնտեսական ընկերակցության լիակատար անդամը երրորդ անձանց առջև անձնական գույքային պատասխանատվություն է կրում տնտեսական ընկերակցության պարտավորությունների համար։ Լիակատար ընկերակցության բոլոր անդամները պետք է լիակատար անդամներ լինեն։ Կոմանդիտային անդամը տնտեսական ընկերակցության պարտավորությունների համար երրորդ անձանց առջև կրում է իրեն պատկանող բաժնով կամ դրանից ավելի երաշխավորության գումարով սահմանափակված գույքային պատասխանատվություն։
Կոմանդիտային ընկերակցության մեջ առկա են առնվազն մեկ լիակատար և մեկ կոմանդիտային անդամ։ Տնտեսական ընկերակցության հիմնադիր փաստաթուղթը հիմնադիր պայմանագիրն է, որտեղ թվարկվում են ընկերակցության անդամները, գրանցվում են անդամների աշխատանքային և գույքային ավանդները և դրանց հիման վրա որոշվում են նրանց մասնակցության բաժնեմասերը ընկերակցության մեջ։
Տնտեսական ընկերակցության անդամները կարող են լինել իրավաբանական անձինք (բացի պետական մարմիններից) կամ իրավաբանական անձի կարգավիճակ չունեցող ձեռնարկությունները, քաղաքացիները և քաղաքացիություն չունեցող անձինք, որոնք միավորվել են համատեղ ձեռնարկատիրական գործունեություն վարելու կամ այդպիսի գործունեությանը աջակցելու համար։
Քաղաքացին կարող է լիակատար անդամ լինել միայն մեկ տնտեսական ընկերակցությունում։ Ընկերակցությունը չի կարող հանդես գալ որպես մեկ այլ ընկերակցության լիակատար անդամ։


== Աղբյուրներ ==
ՀՀ քաղաքացիական օրենսգիրք։ ՀՀ պաշտոնական տեղեկագիր, 17, Երևան
Յու. Սուվարյան «Մենեջմենթ», Ք․ Երևան, 2003 թ
Տիգրան Էվինյան, Ձեռնարկության Էկոնոմիկա, 2007 թ
Պոպովսկի գյուղական խորհուրդ (Միրգորոդսկի շրջան)

Անվան այլ կիրառումների համար տե՛ս՝ Պոպովսկի գյուղական խորհուրդ (այլ կիրառումներ)Պոպովսկի գյուղական խորհուրդ  (ուկրաիներեն՝ Попівська сільська рада), Ուկրաինայի Պոլտավայի մարզի Միրգորոդսկի շրջանում։
2001 թվականի տվյալներով Պոպովսկի գյուղական խորհրդում բնակվում էր 2524 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մալայա Վիշերայի շրջան

Մալայա Վիշերայի շրջան (ռուս.՝ Маловишерский муниципальный район), մունիցիպալ շրջան Ռուսաստանի Դաշնության Նովգորոդի մարզում։
Ստեղծվել է 1927 թվականին։ Վարչական կենտրոնը՝ Մալայա Վիշերա։


== Աշխարհագրություն ==
Շրջանի տարածքի մակերեսը կազմում է 3280,98 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 17204 մարդ։ Բնակչության խտությունը կազմում էր 5,24 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մորի (Տրենտոյի գավառ)

Անվան այլ կիրառումների համար տե՛ս՝ Մորի (այլ կիրառումներ)Մորի (Տրենտոյի գավառ)  (իտալերեն՝ Mori), կոմունա Իտալիայում, գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 9086 մարդ (2008 թվականի տվյալներով)։ Խտությունը կազմում է 267 մարդ/կմ²։ Տարածքը գրավում է 34 կմ²։ Էլեկտրոնային փոստ՝ 38065։ Հեռախոսային կոդ՝ 0464։
Բնակավայրի հովանավորն է համարվում սուրբ Ստեփանը։


== Ժողովրդագրություն ==
Բնակչության աճը՝


== Կոմունայի վարչակազմ ==
Հեռախոսահամար՝ 0464 916200
Էլեկտրոնային փոստ՝ segreteria@comune.mori.tn.it
Գլխավոր կայք՝ http://www.comune.mori.tn.it/


== Արտաքին հղումներ ==
Բնակավայրի գլխավոր կայք (իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բուբակարի Սումարե

Բուբակարի Սումարե (ֆր.՝ Boubakary Soumaré, փետրվարի 27, 1999(1999-02-27), Noisy-le-Sec), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Լիլի կազմում։ Խաղում է հենակետային կիսապաշտպանի դիրքում։


== Ակումբային կարիերա ==


=== Լիլ ===
Սումարեն Պարի Սեն-Ժերմենի ակադեմիայի սան է։ 2017 թվականի հուլիսի 12-ին նա անվճար տրանսֆերով միացավ Լիլին։ Իր պրոֆեսիոնալ դեբյուտը նշեց հոկտեմբերի 25-ին՝ փոխարինելով Յասին Բենզիային Ֆրանսիայի լիգայի գավաթի Վալենսյենի դեմ խաղում։ Առաջին հանդիպումը Լիգա 1-ում անցկացրեց նոյեմբերի 5-ին՝ փոխարինման մտնելով Մեցի դեմ խաղում։


== Միջազգային կարիերա ==
Սումարեն իրավասու է ներկայացնել Ֆրանսիան և Սենեգալը միջազգային ասպարեզում և հանդես է եկել Ֆրանսիայի տարբեր տարիքային երիտասարդական հավաքականներում։ 2018 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում և գոլային փոխանցման հեղինակ դառնալով Ուկրաինայի դեմ խաղում։ Ֆրանսիան հասավ մրցաշարի կիսաեզրափակիչ, որտեղ 2-0 հաշվով պարտվեց Իտալիային։


== Կարիերայի վիճակագրություն ==


=== Ակումբային վիճակագրություն ===
2018 թվականի դեկտեմբերի 27-ի դրությամբ


== Ծանոթագրություններ ==


== Արտաքին հղումներ ==
Սումարեն transfermarkt-ում
Սումարեն soccerbase.com-ում
Սումարեն WhoScored.com կայքում
Սումարեն Լիլի պաշտոնական կայքում Archived 2019-01-16 at the Wayback Machine.
Սումարեն Լիգա 1-ի պաշտոնական կայքում Archived 2018-06-13 at the Wayback Machine.
Սումարեն ՈՒԵՖԱ-ի պաշտոնական կայքում
Սումարեն Ֆրանսիայի ֆուտբոլի ֆեդերացիայի կայքում Archived 2017-12-01 at the Wayback Machine.
Էռեստե

Էռեստե (էստ․՝ Ereste), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Միխայիլ Դանիելյան

Միխայիլ Դանիելյան (փետրվարի 20, 1992(1992-02-20)), հայ սամբիստ, Ռուսաստանի առաջնության մրցանակակիր, Ռուսաստանի գավաթակիր, Ռուսաստանի միջազգային կարգի սպորտի վարպետ։ 2015 թվականի աշխարհի գավաթակիր։ Ռուսաստանի ՆԳՆ չեմպիոն։ Ուսանողների շրջանում աշխարհի չեմպիոն։ Ոստիկանության սերժանտ։


== Սպորտային արդյունքներ ==
Սամբոյի Ռուսաստանի առաջնություն 2015 
Սամբոյի Ռուսաստանի գավաթ 2015 
Ռուսաստանի ՆԳՆ 2015 թվականի սամբոյի առաջնություն 
2016 թվականի Յուրի Պոտապովի հուշամրցաշար 
2016 թվականի ուսանողների աշխարհի առաջնություն (Նիկոսիա) 
Ռուսաստանի ՆԳՆ սամբոյի 2017 թվականի առաջնություն 


== Ծանոթագրություններ ==


== Արտաքին հղումներ ==
«Чемпионат России по самбо 2015 года среди мужчин. Категория до 57 кг»։ Всероссийская федерация самбо։ 2015-03-11։ Վերցված է 2016-02-26 
«Кубанец в Мадриде выиграл Кубок Европы по самбо»։ «Кубань 24»։ 2015-10-27։ Վերցված է 2016-02-26
Բելմոնտի (Պորտուգալիա)

Բելմոնտի (պորտ.՝  Belmonte), քաղաքատիպ ավան Պորտուգալիայում, Կաշտելա Բրանկա մարզում գտնվող համանուն մունիցիպալիտետի կենտրոնը։ Բնակչության թիվը 3,2 հազար է, իսկ մունիցիպալիտետինը՝ 7,7 հազար։ Նախկին վարչական բաժանման ժամանակ այն մտնում էր Բեյրա Լիտորալ նահանգի մեջ։
Ավանի հովանավորը համարվում է Հակոբոս առաքյալը (պորտ.՝ São Tiago)։
Ավանի տոնը նշվում է ապրիլի 26-ին։


== Դիրքը ==
Ավանը գտնվում է երկրամասի կենտրոն համարվող Կաշտելա Բրանկա քաղաքից 62 կիլոմետր հյուսիս։ 
Մունիցիպալիտետը սահմանակից է․

հյուսիսում՝ Գուարդա մունիցիպալիտետին
արևելքում՝ Սամբուգալ մունիցիպալիտետին
հարավ-արևելքում՝ Ֆունդան մունիցիպալիտետին
հարավում՝ Կովիլյան մունիցիպլիտետին


== Բնակչություն ==


== Պատմություն ==
Ավանը կառուցվել է 1199 թվականին Պորտուգալիայի թագավոր Սանչո I-ի հրամանով։ 15-րդ դարում Բելմոնտին մեծ դեր է ունեցել ծովագնացության և աշխարհագրական հայտագործությունների բնագավառում։ Այստեղ է ծնվել Բրազիլիան առաջինը  հայտնագործող Պեդրու Ալվարեշ Կաբրալը՝ առաջինը պատմության մեջ, ով եղել է չորս աշխարհամասերում՝ Ամերիկայում, Եվրոպայում, Ասիայում, Աֆրիկայում։
Բելմոնտիում են ապրել և աշխատել պորտուգալացի շատ ծովագնացներ, աստղագետներ և աշխարհագրագետներ․ օրինակ՝ Պերու դա Կովիլյանը՝ առաջին պորտուգալացին, որ եղել է հնդկական Կոժիկոդե քաղաքում, աստղագետ և բժիշկ Ժոզե Վիզինյուն, աստղագետ և աշխարհագրագետ Ռույ Ֆալեյրուն՝ Մագելանի ճանապարհորդության մասնակիցներից մեկը։
1492 թվականին՝ Գրանադյան հրովարտակից հետո, Իսպանիայից Պորտուգալիա փախան հազարավոր հրեաներ, ովքեր հիմնավորվեցին Պորտուգալիայի հյուսիսում՝ Սերա դա Էշտրելայում։ 15-րդ և 16-րդ դարերում պորտուգալացի հրեաներից են շատ հայտնի աստղագետներ, քարտեզագիրներ և մաթեմատիկոսներ, որոնք նպաստել են պորտուգալական նավագնացության հաջողություններին։ Հրեական ներգաղթյալների շնորհիվ երկրի հյուսիսում զարգացան առևտուրը և արհեստները։ 1497 թվականին Պորտուգալիայում ստիպված ընդունել են քրիստոնեություն, սակայն շատերը գաղտնի պահպանել են հուդայական ավանդույթներն ու ծեսերը։ Բելմոնտիում բնակվող հրեաները և նրանց սերունդները ներկայացնում են Պիրենեյան թերակղզու ծպտյալ հուդայական համայնքը։ 1996 թվականի դեկտեմբերին ամերիկացի և մարոկացի հարուստ հրեաների միջոցներով  այստեղ կառուցվեց սինագոգ։


== Տեսարժան վայրեր ==
Բելմոնտիի ամրոցը
Հին հռոմեական աշտարակի ավերակները «Centum Celae»
Բելմոնտյան մենաստան (Ներկայումս «Պուսադա» հյուրանոց)
Բելմոնտիի հրեական թանգարան
«Բեթ Էլիյախու» նոր սինագոգը
Հռոմեագոթական դե Սանտյագոյի մատուռը
		
		
		


== Վարչական բաժանում ==
Մունիցիպալիտետի մեջ են մտնում հետևյալ շրջանները․

Բելմոնտի
Կարիյա
Կոլմեալ դա Տորե
Ինգիաշ
Մասաինյաշ


== Ծանոթագրություններ ==


== Արտաքին հղումներ ==
Официальный сайт муниципалитета
Տրեբուխովցի

Տրեբուխովցի (ուկրաիներեն՝ Требухівці), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Տրեբուխովցի գյուղում բնակվում էր 1 375 մարդ։ Բնակավայրը զբաղեցնում է 2677 կմ² տարածք։ Բնակչության խտությունը կազմում էր 513,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպիտակաջուր (գետ, Գեղարքունիքի մարզ)

Անվան այլ կիրառումների համար տե՛ս՝ Սպիտակաջուր (այլ կիրառումներ)Սպիտակաջուր, գետ Հայաստանի Գեղարքունիքի մարզում։ Սկիզբ է առնում Վարդենիսի լեռների հյուսիսային լանջերից և Գեղաքար գյուղից 2 կմ հյուսիս-արևելքում աջից միախառնվում Խաչաղբյուր գետին։ Երկարությունը՝ 21 կմ։


== Ծանոթագրություններ ==
Զեյայի շրջան (Ամուրի մարզ)

Զեյայի շրջան (ռուս.՝ Зейский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1926 թվականին։ Վարչական կենտրոնը՝ Զեյա։


== Աշխարհագրություն ==
Շրջանի տարածքի մակերեսը կազմում է 87477 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19893 մարդ։ Բնակչության խտությունը կազմում էր 0,23 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սոչի օդանավակայան

Սոչի օդանավակայան, միջազգային օդանավակայան, որը գտնվում է Սոչիում։ Օդանավակայնը զբաղեցնում է 7-րդ տեղը ըստ ուղևորների թվով (2,43 միլիոն ուղևոր)։ Ամենամեծ միջազգային օդանավակայաններից է ողջ Ռուսաստանում։
Օդանավակայանը երկրում 5-րդ տեղն է զբաղեցնում մոսկովյան Շերեմետևո, Դոմոդեդովո, Վնուկովո և Սանկտ Պետերբուրգ Պուլկովո քաղաքներից հետո ուղևորաշրջանառության առումով (6,772,062 ուղևոր)։ Օդանավակայանից Մոսկվա հեռավորությունը շուրջ 1360 կմ է, թռիչքի ժամանակը ՝ 2 ժամ։
Օդանավակայանի օպերատորը Սոչիի միջազգային օդանավակայանն է։ Ներառված է «Բազել Աերո» օդանավակայանում։


== Պատմություն ==
Օդանավակայանը կառուցվել է Սև ծովի ափին, Երկրորդ համաշխարհային պատերազմի ժամանակ։ Օդանավակայանի շինարարությունը սկսվել է 1941 թվականի հուլիսի 9-ին։ 1941 թվականի սեպտեմբերի 1-ին օդանավակայանը ստանում է իր առաջին ուղևորատար ինքնաթիռը։ 1956 թվականին կառուցվում է նոր տերմինալի շենքը։ 1957 թվականին օդանավակայանը տեղափոխել է ավելի քան 35 հազար ուղևոր և 1 տոննա բեռ։ 1965 թվականին օդանավակայանը սպասարկել է ավելի քան 900 հազար ուղևորների։ 1981 թվականին օդանավակայանը սկսեց կանոնավոր չվերթներ իրականացնել Սոչիից դեպի՝ Բրատիսլավա, Բուդապեշտ և Պրահա։ Ավելի ուշ բացվեցին նոր չվերթներ դեպի Մերձավոր Արևելք և Արևմտյան Եվրոպա։
Ադլերի օդանավակայանը պաշտոնապես ձևավորվում է 1945 թվական թ.-ի նոյեմբերի 23-ի Քաղաքացիական օդային նավատորմի գլխավոր տնօրենի հրամանով թիվ 236 թռիչքների և բարձր արագությամբ ինքնաթիռներ Li-2, Il-12:


== Ուղղություններ ==


== Վիճակագրություն ==


== Ծանոթագրություններ ==


== Արտաքին հղումներ ==
Օդանավակայնի պաշտոնական կայք Archived 2013-08-16 at the Wayback Machine.
Ասիական և խաղաղօվկանոսյան տնտեսական խորհուրդ

Ասիական և խաղաղօվկանոսյան տնտեսական խորհուրդ (ԱԽՏԽ), տարածաշրջանային միջպետական կազմակերպություն։ Ստեղծվել է 1989 թվականին։
Նպատակն անդամ պետությունների տնտեսական, գիտական, մշակութային և այլ կա­պերի զարգացումն ու միջազգայնացումն է։
ԱԽՏԽ անդամ են Ամերիկայի Միացյալ Նահանգները, Ավստրալիան, Բրունեյը, Թաիլանդը, Կանադան, Հարավային Կորեան, Ճապոնիան. Մալայզիան, Մեքսիկան, Նոր Զելանդիան, Սինգապուրը, Թայվանը, Ֆիլիպինները և այլն։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин «Большой юридический словарь», 2002 թ, Մոսկվա
Վոլա

Վոլա (ռուս.՝ Вола), գետ Ռուսաստանում, հոսում է Կարելական ինքնավար հանրապետությունում և Մեդվեժեգորսկի շրջանում։ Թափվում է Սպիտակ ծով-Բալթյան ջրանցք։ Գետի երկարությունը 23 կմ է, ավազանի տարածքը 337 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժի լճի ավազան, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000015778
Հիդրոլոգիական ուսումնասիրությունների կոդը - 102001577
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջին Սիմոնս (դերասանուհի)

Ջին Սիմոնս (անգլ.՝ Jean Simmons, հունվարի 31, 1929(1929-01-31)[…], Լոնդոն, Միացյալ Թագավորություն - հունվարի 22, 2010(2010-01-22)[…], Սանտա Մոնիկա, ԱՄՆ), բրիտանացի դերասանուհի, 1956 թ. ստացել է ԱՄՆ քաղաքացիություն, բրիտանական կայսրության շքանշանակիր, 2 անգամ ներկայացվել է Օսկարի, ստացել է 2 Ոսկե Գլոբուս, առավել հայտնի է եղել 1940-1960 ական թվականներին, սկզբում նկարահանվել է բրիտանական ֆիլմերում, իսկ 1950 ական թթ. արդեն ԱՄՆ-ում։
Խաղացել է ընդհանուր թվով մոտ 90 գեղարվեստական ֆիլմերում և հեռուստասերիալներում, առավել նշանավոր են «Սև նարգիզ» (1947), «Համլետ» (1948), «Սպարտակ» (1960), «Վերջին երևակայությունը. Ոգիներ ներսում» (2001) ֆիլմերից։


== Կենսագրություն և համառոտ կարիերա ==
Ջին Սիմոնսը, լրիվ անուն ազգանունը՝ Ջին Մերիլեն Սիմոնս, ծնվել է Լոնդոնում՝ Չառլզ Սիմոնսի և Ունիֆրեդ Աիդե Լավլենդի ընտանիքում, նրանց ամենափոքր չորրորդ երեխան էր, Էդնաից, Հարոլդից և Լորնաից հետո։ Հայրը՝ Չառլզ Սիմոնսը մարմնամարզիկ էր, մասնակցել է 1912 թ. Ամառային օլիմպիական խաղերին, գրավել մրցանակային տեղ, մայրը՝ Ուինիֆրեդ Աիդա Լավլենդ։
Դերասանական կարիերան Ջին Սիմոնսը սկսել է 14 տարեկանում։ Մինչև Հոլիվուդ տեղափոխվելը Անգլիայում խաղացել է մի քանի ֆիլմերում («Մեծ հույսեր» 1946 և «Համլետ» 1948)։ 1950 թվականին ամուսնացել է անգլիացի դերասան Ստյուարտ Գրեյնջերի հետ և նրանք 1956 թվականին ստացել են ԱՄՆ քաղաքացիություն, ում հետ հետագայում խաղացել է մի քանի ֆիլմերում։ ԱՄՆ-ում առաջին շրջանում նկարահանված ֆիլմերից առավել նշանավոր են «Եգիպտացին» (1954), «Տղաներ և տիկնիկներ» (1955), «Մեծ երկիր» (1958), «Սպարտակ» (1960) և «Երջանիկ ավարտ» (1969)։ Վերջին ֆիլմում խաղացած դերի համար ներկայացվել է Օսկարի Երկրորդ պլանի լավագույն դերասանուհի անվանակարգում։
1970-ական թթ. ակտիվորեն խաղացել է հեռուստատեսությունում և մեկ անգամ 1983 թ. ստացել է Էմմի մրցանակ։ 1980 ական թթ. ստեղծագործական դադարից հետո խաղացել է «Լուսաբաց» ֆիլմում, որտեղ նրա խաղընկերներն էին Էնթոնի Հոփքինսը և Հյու Գրանտը, իսկ նրա մասնակցությամբ վերջին մեծ աշխատանքը 2009 թ. նկարահանված բրիտանական «Արևի ստվերները» ֆիլմն էր։
1960 թ. Ստյուարտ Գրեյնջերից ամուսնալուծվելուց հետո ամուսնացել է ռեժիսոր Ռիչարդ Բրուքսի հետ։ Նրանք միասին ապրել են մինչև 1977 թ.։ Ունեցել է երկու աղջիկ՝ Թրեյսի Գրեյնջեր (ծն. 1956) և Քեյթ Բրուքս։ 1986 թվականին ալկոհոլամոլության դեմ բուժումներ է ստացել, և կյանքի վերջին տարիները անցկացրել Սանտա Մոնիկայի իր տանը, որտեղ և մահացել է 80 տարեկան հասակում թոքերի քաղցկեղից։


== Ծանոթագրություններ ==


== Արտաքին հղումներ ==
TCM Movie Database կայքում
Find a Grave կայքում
Photographs and literature
The Jean Simmons Memorial YouTube Page
The New York Times թերթում հոդված 23.01.2010
Գրեսակ

Գրեսակ (ֆր.՝ Graissac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 213 մարդ, բնակչության խտությունը` 9.50 մարդ/կմ²։ Բնակավայրը զբաղեցնում է 22.42 կմ² տարածք։
2016 թվականի հունվարից բնակավայրը Սենտ Ժենևիև սյուր Արժանս, Ալպուեշ, Լակալմ, Լա Տերիս, Վիտրակ ան Վիադեն համայնքների հետ միասին հանդիսանում է Արժանս ան Օբրակ համայնքի մաս։


== Աշխարհագրություն ==
Գտնվում է Փարիզ քաղաքից 460 կմ հարավ, Թուլուզ քաղաքից` 170 կմ հյուսիս-արևելք, Ռոդեզ քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 119 աշխատունակ (15-64 տարեկան)  բնակիչ, որոնցից ակտիվ էին 90-ը, իսկ ոչ ակտիվները` 29։ Ակտիվության ցուցանիշը կազմում է 75,6 %։ 90 աշխատունակ մարդկանցից աշխատել է 83 անձ (52 տղամարդ և 31 կին)։ Գործազուրկ են եղել 7 անձ (3 տղամարդ և 4 կին)։ 29 անաշխատունակներից 9-ը եղել են աշակերտներ կամ ուսանողներ, 12-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սանֆլաուեր շրջան (Միսսիսիպի)

Սանֆլաուեր շրջան (անգլ.՝ Sunflower County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.797 կմ² է, բնակչությունը՝ 29.450 մարդ (2010 թ. տվյալներով)։ Շրջկենտրոնն է Ինդիանոլա բնակավայրը։ Կազմավորվել է 1844 թ.։


== Ծանոթագրություններ ==
Պրիլյուտովո

Պրիլյուտովո (ուկրաիներեն՝ Прилютове), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1879 թվականին։
2001 թվականի տվյալներով Պրիլյուտովո գյուղում բնակվում էր 38 մարդ։ Բնակավայրը զբաղեցնում է 0,328 կմ² տարածք։ Բնակչության խտությունը կազմում էր 115,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)